**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1141-2/16**

**Podgorica, 10.08.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi XX br.1317 od 07.07.2016.godine, izjavljene zbog povrede pravila postupka-nedonošenja rješenja JU SMŠ Mladost Tivat, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05.08.2016. godine, donio:

**R J E Š E NJ E**

Žalba se usvaja.

Nalaže se JU SMŠ Mladost Tivat da donesu rješenje po zahtjevu za slobodan pristup informacijama XX br.1125 od 13.06.2016.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja JU SMŠ Mladost Tivat, podnosilac zahtjeva za pristup informaciji je uložio žalbu. U žalbi se navodi da je dana 13.06.2016.godine podnio zahtjev za pristup informacijama kojim je traženo i da mu se dostavi informacija o razlozima koji su uslovili da JU SMŠ Mladost Tivat nema zapis kamera za unutrašnji prostor JU SMŠ Mladost Tivat za dan kada je XX ( osnovana sumlja podnosioca zahtjeva) izvršio krivično djelo nad NN učenikom JU SMŠ Mladost Tivat . Predloženo je da Agencija za zaštitu ličnih podataka i slobodan pristup informacijama obaveže JU SMŠ Mladost Tivat i da postupi po zahtjevu br. 1125 od 13.06.2016.godine.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

JU SMŠ Mladost Tivat je dana dostavila žalbu br. XX br.1317 od 07.07.2016.godine uz izjašnjenje da je JU SMŠ Mladost Tivat ne posjeduje zapis kamera za unutranji prostor ustanove jer škola ne čuva snimke kamera.

Agencija za zaštitu ličnih podataka i slobodan pristup informacijama dana 25.07.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-4422-1/16 od 25.07.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dostavio izjašnjenje br. 07-42-4422/2 od 01.08.2016.godine u kojem se navodi da je podnosilac zahtjeva XX po pitanju zapisa kamera unutrašnjeg prostora JU SMŠ „Mladost“ Tivat dostavio prvo dva zahtjeva br.514 i 515 od 31.03.2016. godine u kojima je tražio da mu se dostave preneseni zapisi kamera za 28.03.2016.godine i za dan kada je nastavnik XX. (pod osnovanom sumnjom podnosioca zahtjeva) izvršio krivično djelo nad NN učenikom SMŠ „Mladost“ - Tivat. Po ovim zahtjevima JU SMŠ „Mladost“ Tivat donijela je Rješenja br. 614 i 615 od 15.04.2016. godine u kojima se navodi da iste ne posjedujemo. Naime, što se tiče zahtjeva br. 1316 i 1317 od 13.06.2016. godine po istima nije postupljeno, jer škola, kao što je već rečeno, ne posjeduje tražene zapise iz razloga što se isti ne čuvaju, niti je škola u obavezi da iste čuva, kao i iz razloga što podnosilac zahtjeva neprestano traži dodatna objašnjenja po kojima je prosto nemoguće postupiti. S obzirom daje samo u toku ove godine bilo iznimno veliki broj zahtjeva i žalbi upućenih JU SMŠ „Mladost“ - Tivat od strane XX, kao i zbog složenosti redovnih obaveza i aktivnosti, teško mogu propratiti sve zahtjeve i žalbe i ispoštovati sve rokove jer to iziskuju dosta napora i prekovremenog rada samo jedne osobe, kako na kopiranju spisa tako i na sastavljanju odgovora na zahtjeve. Podnosilac zahtjeva, XX više puta tražio i dostavljanje istih informacija na način što „igrom riječi“ preformuliše svoj zahtjev.

U konkretnom predmetu, JU SMŠ Mladost Tivat nije donijela rješenje po osnovu podnijetog zahtjeva za slobodan pristup informacijama XX br.1125 od 13.06.2016.godine u zakonskom roku. JU SMŠ Mladost Tivat je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**